Diari Oficial de la Generalitat Valenciana


Sumari del DOGV 2962, del 02-04-1997 (1997/905048)

Resolució de 3 de juliol de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/07/03/(2)/dof/vci/html**

### Dades del document

Número de DOGV
:   2962

Data del DOGV
:   02-04-1997

Secció del DOGV
:   I. DISPOSICIONS GENERALS

Número del document
:   1997/905048


Data del document
:   03-07-1996

Organisme emissor


Tipus de document
:   Resolució

Descriptors 

:   * Traiguera
    * impacte ambiental
    * vigilància del medi ambient

Resolució de 3 de juliol de 1996, de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 264/95-AIA sobre projecte d'"explotació de cria de porcells", al terme municipal de Traiguera (Castelló), el promotor del qual és el Sr. Julio Grañana Muñoz.  
Vist que la documentació, formada per l'expedient municipal i el projecte d'activitat, ha sigut presentada a través de la Comissió Provincial de Qualificació d'Activitats a Castelló. En l'expedient municipal s'han dut a terme les següents actuacions:  
- Informe del tècnic municipal: "...L'emplaçament està d'acord amb les ordenances municipals i els plans locals d'urbanització".  
- Informe del cap local de Sanitat: "...En termes generals, el local i les instal·lacions si reuneixen les condicions mínimes que exigeix la policia sanitària".  
- S'ha procedit al tràmit d'informació pública del projecte mitjançant un anunci publicat en el Butlletí Oficial de la Província número 66 de data 3 de juny de 1995. Segons el certificat emés per la Secretaria de l'Ajuntament durant el període d'informació pública, no s'hi han presentat reclamacions,  
Vist que el projecte que s'ha de desenvolupar és la cria de ramat porcí comprés entre 6 i 30 kg de pes, criat sobre llit de serradura. La capacitat de la granja és de 1.200 animals. Les edificacions on es desenvolupa l'activitat consta de tres locals, corrals, magatzem i vestidor, els dos últims construïts el 1976 i el primer, el 1989,  
Vist que es va sol·licitar al promotor que presentara un estudi d'impacte ambiental que reunisca els requisits exigits en la legislació vigent d'impacte ambiental. En el dit estudi s'insisteix especialment en el tractament de residus sòlids generats i es justifica tant l'alternativa elegida com la seua posterior destinació o demanda,  
Vist que s'elegeix el sistema de producció en múltiples llocs perquè proporciona substancials millores a les actuals tècniques de producció porcina. Aquesta tècnica desenvolupada por P.I.C. tracta d'aprofitar la immunitat d'origen calostral del porcell que la protegeix enfront d'un ample nombre de malalties, junt al deslletament aïllat d'aquests. Segueix justificant l'estudi que la separació dels porcells en distintes instal·lacions en el moment del deslletament i l'adequada pràctica d'un programa vacunal en les truges reproductores permetran eliminar i controlar diversos agents infecciosos. Amb la seua aplicació es pretén assegurar l'estat sanitari dels animals que posteriorment passaran als engreixaments i que es destinaran per a la vida,  
Vist que aquest nou mètode de producció afecta la construcció de locals de deslletament-recria, les característiques bàsiques dels quals han de ser aportar un elevat grau de confort per al porcell. L'ús de naus de transició basades en la utilització de llit de 40 cm. de serradura posseeix una sèrie d'avantatges com ara:  
- un menor cost de calefacció ja que sols cal aportar calor les dues primeres setmanes després del deslletament  
- un major confort de l'animal  
- no hi ha producció de purí. La fermentació que es produeix en la serradura dóna lloc a un producte sec i calent  
- després de cada llot cal retirar una xicoteta proporció de serradura i que l'angle del corral siga més humit, i només després de tres llots caldrà renovar tot el llit  
- la producció d'olors per part de la granja es veu enormement disminuïda  
- el producte que s'obté de la fermentació del purí es pot usar com a fertilitzant per a jardineria.  
Vist que, segons l'estudi, els animals de l'explotació procedeixen del municipi de Bétera de la granja Pig Training, SL.  
Es destinarà a llatzeret un corral de l'edificació principal separat de la resta, amb un espai del 2% de la capacitat total de l'explotació.  
Hi haurà un gual sanitari situat a l'entrada de les instal·lacions de 4 m. d'amplària, 2 m. de longitud i 0'35 m. de profunditat.  
Les instal·lacions on s'allotjarà el ramat estaran tancades en tot el perímetre amb malla metàl·lica de 2 metres d'alçària.  
La destrucció de cadàvers es realitzarà mitjançant incineració amb carbó vegetal com a combustible.  
Vist que es va sol·licitar al promotor que ampliara l'estudi d'impacte ambiental en la justificació de l'empresa encarregada de la recollida de residus sòlids, localització de l'activitat i el tractament a què se'ls sotmet.  
En resposta a aquest requeriment, s'informa que la recollida de residus es duu a terme cada dos mesos per l'empresa Federico Altaba Rodríguez, situada en Las Planas de Castellete de Teruel, dedicada a la comercialització d'adobs orgànics.  
Vist que s'ha procedit al tràmit d'informació pública de l'estudi d'impacte ambiental, mitjançant un anunci publicat en el Diari Oficial de la Generalitat Valenciana número 2.686 de 12 de febrer de 1996. La informació pública ha tingut lloc en l'Ajuntament de Traiguera i en la Sotssecretaria de Medi Ambient de la Conselleria d'Agricultura i Medi Ambient. Segons el certificat emés per la Secretaria de l'Ajuntament i pel cap del Servei de Sistemes d'Organització i Gestió de Personal de la Sotssecretaria de Medi Ambient no s'hi han presentat al·legacions.  
Atés que, visitada la instal·lació s'observa que, prenent en compte que està funcionant, no compleix cap de les condicions reflectides en el projecte i estudi d'impacte ambiental, com ara l'eliminació d'animals morts, el gual sanitari i tancat perimetral,  
Els animals morts eren semisoterrats al terreny sense cap mesura protectora per la qual cosa resulta imprescindible procedir de forma immediata a la creació d'una fosa construïda de material impermeable on se soterraran els cadàvers i seran tractats amb cal. Aquesta fossa comptarà, a més, amb tancament, serà aïllada de l'exterior i es construirà dins dels límits de l'explotació.  
Se'n corregirà la situació actual.  
Atés que, donat que la finca limita amb l'assagador Les Llomes, se n'haurà d'evitar l'afecció i complir allò disposat en la Llei 3/95 de Vies Pecuàries,  
Atés que el tancat perimetral s'acompanyarà per apantallament arbori en la zona afrontant a la carretera i en les àrees de major visibilitat,  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a l'aprovació definitiva de l'esmentat projecte, segons es desprén de l'article 5é de la Llei d'Impacte Ambiental i concordants del seu Reglament,  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables,  
Atés que l'article cinqué de la Llei 2/89 atribueix la competència a l'òrgan ambiental per a la declaració d'impacte ambiental dels projectes als qual s'aplique aquesta llei,  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això i fent ús de les facultats que tinc legalment atribuïdes, formule la següent   
Primer  
Estimar acceptable, a l'únic efecte ambiental, el projecte d'"Explotació de cria de porcells" al terme municipal de Traiguera (Castelló), el promotor del qual és el Sr. julio Grañana Muñoz atenent allò disposat en l'estudi d'impacte ambiental i el compliment de les següents condicions:  
1. Es corregirà de forma immediata el sistema emprat en l'eliminació d'animals morts mitjançant el seu soterrament en terra. Per a això, es construirà una fossa amb material impermeable, dins dels límits de l'explotació, on els animals morts seran tractats amb cal viva. Aquesta fossa s'aïllarà de l'exterior mitjançant tancament.  
2. L'explotació es tancarà perimetralment i s'hi crearà un gual sanitari.  
En les zones de major visibilitat, com la que recau a la carretera, es farà l'apantallament arbori a fi de facilitar la integració de la instal·lació.  
3. Atés que l'explotació limita amb l'assagador Les Llomes, s'hi evitarà qualsevol afecció i, en qualsevol cas, haurà de complir allò disposat en la legislació vigent sobre vies pecuàries.  
4. Qualsevol variació que es produïsca en l'eliminació de residus sòlids es comunicarà a aquesta direcció general.  
Segon  
Notificar als interessats que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 3 de juliol de 1996.- La directora general de Qualitat Ambiental: Gloria Arnandis Boix


Còpia Permalink ELI